Diari Oficial de la Generalitat Valenciana


Sumari del DOGV 4858, del 07-10-2004 (2004/10851)

DECRET 196/2004, d'1 d'octubre, del Consell de la Generalitat, pel qual es crea un institut d'Educació Secundària a Vila-real.
------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10062


Data del document
:   01-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Vila-real
    * centre d'ensenyament
    * ensenyament públic

DECRET 196/2004, d'1 d'octubre, del Consell de la Generalitat, pel qual es crea un institut d'Educació Secundària a Vila-real. [2004/10023]
  
El mapa escolar de la Comunitat Valenciana no contemplava la creació d'un nou institut a Vila-real. El creixement demogràfic de la localitat ha fet necessari introduir l'oportuna modificació en el mapa escolar i programar la creació d'un nou centre escolar per a atendre la demanda de llocs escolars d'Educació Secundària en el districte escolar Cs-15.
  
Atenent estes previsions, l'Ajuntament, per acord adoptat en sessió plenària celebrada el 17 de setembre de 2001, va cedir a la Generalitat Valenciana una parcel·la d'11.799 m2, amb fatxades a l'avinguda d'Europa i a l'avinguda de Portugal, per a la construcció del centre docent previst en el mapa escolar. La cessió va ser acceptada per Resolució de la Conselleria d'Economia, Hisenda i Ocupació de 20 de març de 2002, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent es va encomanar, a la Societat Mercantil Construccions i Infraestructures Educatives de la Generalitat Valenciana, SA (CIEGSA), la gestió de la construcció d'un nou edifici escolar que s'ajustara a les exigències establides en la normativa per la qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana (DOGV de 30.6.1992), modificada parcialment per l'Orde de 2 de març de 2000 (DOGV de 7.3.2000).
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, establix que els instituts de titularitat de la Generalitat Valenciana tindran la denominació específica que determine la Conselleria de Cultura, Educació i Esport, després de consultat el consell escolar municipal, o si no n'hi ha del ple de l'ajuntament corresponent.
  
L'Ajuntament i el Consell Escolar Municipal, en sessions celebrades respectivament el 27 de maig i el 10 d'abril del 2002, van acordar sol·licitar que s'assigne al centre la denominació específica de Professor Broch i Llop, la vida del qual va estar dedicada a estimular la comprensió entre els pobles, a la creació i foment de l'art, de l'educació i la cultura, mereix complidament el reconeixement i elogi dels seus paisans vila-realencs. La seua obra personal i artística és un espill de voluntat i treball on es poden mirar moltes generacions de jóvens estudiants.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 1 d'octubre de 2004,
  
DECRETE
  
Article únic
  
Es crea el següent centre docent:
  
Província: Castelló
  
Localitat: Vila-real.
  
Denominació: Institut d'Educació Secundària Professor Broch i Llop
  
Codi: 76485793
  
Titular: Generalitat Valenciana
  
Domicili: Avinguda d'Europa, s/n.
  
Composició: 12 unitats d'Educació Secundària Obligatòria i 6 de Batxillerat
  
Capacitat: 360 llocs escolars d'Educació Secundària Obligatòria i 210 de Batxillerat
  
DISPOSICIÓ ADDICIONAL ÚNICA
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2004.
  
València, 1 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,